ผีน้อย ไทยในเกาหลีใต้
ปัญหาแรงงานไทยในเกาหลีใต้ เป็นปัญหายืดเยื้อและเป็นข่าวเป็นระยะๆ เมื่อเร็วๆ นี้มีรายงานข่าวว่ากระทรวงแรงงานใช้มาตรการหลายอย่าง เพื่อสกัดกั้นคนไทยที่หลั่งไหลเข้าไปลักลอบทำงาน โดยแฝงตัวเป็นนักท่องเที่ยว แต่เมื่อเข้าเกาหลีใต้ได้แล้ว นักท่องเที่ยวส่วนหนึ่งกลายเป็นผู้หางานทำ ถูกทางการเกาหลีใต้ส่งกลับวันละประมาณ 100 ถึง 150 คน,ข้อมูลระบุว่าในปี 2561 ที่ผ่านมา เกาหลีใต้ปฏิเสธที่จะรับคนไทยเข้าประเทศประมาณ 26,400 คน ที่ถูกส่งตัวกลับบ้าน เฉพาะ 3 เดือนแรกของปี 2562 มีคนไทยถูกกระทำแบบเดียวกันถึง 10,000 คน เจ้าหน้าที่ฝ่ายไทยที่เกี่ยวข้องเปิดเผยว่า มีคนไทยลักลอบเข้าไปทำงานในเกาหลีใต้ เพิ่มมากขึ้น ปัจจุบันนี้ มีประมาณ 143,000 คน,ทางการเกาหลีใต้เคยขีดเส้นตาย ให้เวลาแรงงานผิดกฎหมายชาวไทย เป็นเวลา 6 เดือน เพื่อรายงานตัวภายในเดือนมีนาคมที่ผ่านมา เพื่อส่งตัวกลับไทยโดยไม่เอาผิดใดๆ รวมทั้งจะไม่ขึ้นบัญชีดำห้ามเข้าประเทศ แต่มีแรงงานไทยรายงานตัวเพียง 15,200 คน อาจทำให้เกาหลีใต้ผิดหวัง จึงหามาตรการสกัดกั้นแรงงานไทย เข้มงวดกวดขันยิ่งขึ้น,การเดินทางไปลักลอบทำงานในเกาหลีใต้ ของคนไทยในมาดนักท่องเที่ยว กลายเป็นกระบวนการ มีนายหน้าทั้งที่ถูกต้องและผิดกฎหมาย เรียกเก็บค่านายหน้าผู้หางานทำรายได้เป็นกอบเป็นกำ คนไทยส่วนใหญ่ทำงานในภาคเกษตรอาจมีรายได้ถึงเดือนละ 50,000 บาท เป็นรายได้สูง เมื่อเปรียบเทียบกับค่าแรงขั้นต่ำในไทย เดือนละ 9,000 บาท,มีคำเรียกขานแรงงานผิดกฎหมายชาวไทยว่า ผีน้อย ต้องคอยหลบหลีกเจ้าหน้าที่ตรวจคนเข้าเมืองเกาหลีใต้ แรงงานหญิงไทยส่วนหนึ่งถูกจ้างไปทำงานบริการ เช่น ร้านสปาหรือร้านนวดแผนไทย นายหน้าโฆษณาว่ามีรายได้เดือนละนับแสนบาท แต่แรงงานไทยไม่ได้โชคดีทุกคน หลายคนถูกบังคับให้ขายบริการทางเพศ ถูกบังคับให้ นวดนาบ หรือ นวดแบบตำแตง,จากข้อมูลของ ศูนย์คุ้มครองสตรีพลัดถิ่นทูเรบัง แสดงว่าการนวดนาบของสาวไทยในเกาหลีใต้ ไม่ได้ต่างจากแก๊งค้ามนุษย์ มีการหลอกลวง การบังคับขู่เข็ญ การกักขังและข่มขืน การบังคับให้นอนกับผู้ชายวันละสิบๆคน แรงงานหญิงไทยส่วนใหญ่อายุ 20 ถึง 30 ปี มีปัญหาหนี้สิน ต้องเลี้ยงดูคนทั้งครอบครัว ต้องเสี่ยงต่อการติดโรคร้าย ที่เกิดจากเพศสัมพันธ์,ปัญหาแรงงานไทยในเกาหลีใต้ ส่วนหนึ่งสะท้อนภาพคนไทยเป็นอันมาก ที่ลำบากยากจนต้องดิ้นรนทุกวิถีทางเพื่อหารายได้ เพื่อเลี้ยงตนเองและเจือจุนครอบครัว ต้องยอมเสี่ยงต่อการตกเป็นเหยื่อขบวนการค้ามนุษย์ และเสี่ยงต่อโรคติดต่อร้ายแรง จากตัวเลขของทางการ มีผู้ลงทะเบียน ผู้มีรายได้ต่ำราว 14.5 ล้านคน ขณะที่รัฐบาลโฆษณามาตลอด 5 ปี ว่าเศรษฐกิจไทยเฟื่องฟู.
ปัญหาแรงงานไทยในเกาหลีใต้ เป็นปัญหายืดเยื้อและเป็นข่าวเป็นระยะๆ เมื่อเร็วๆนี้มีรายงานข่าวว่ากระทรวงแรงงานใช้มาตรการหลายอย่าง เพื่อสกัดกั้นคนไทยที่หลั่งไหลเข้าไปลักลอบทำงาน
แรงงานไทยในเกาหลี,ผีน้อย,เกาหลีใต้,ลักลอบทำงาน,กระทรวงแรงงาน,ห้ามเข้าประเทศ,บทบรรณาธิการ